gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7745, del 21-03-2016 (2016/1757)

Informació pública de la modificació d'una declaració d'interés comunitari per a una atribució d'ús i aprofitament en sòl no urbanitzable, relativa a campament de turisme (expedient FLY 7761/0196), al terme municipal de Sant Jordi, ubicada al polígon 11, parcel·les 78 i 79.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7745

Data del DOGV
:   21-03-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/1757


Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Anunci

Informació pública de la modificació d'una declaració d'interés comunitari per a una atribució d'ús i aprofitament en sòl no urbanitzable, relativa a campament de turisme (expedient HAL 4944/0196), al terme municipal de Sant Jordi, ubicada al polígon 11, parcel·les 78 i 79. [2016/1757]  
Concepción Martí Mundo, en representació de la mercantil Maestrat Park, SL, ha sol·licitat la modificació d'una declaració d'interés comunitari per a una atribució d'ús i aprofitament en sòl no urbanitzable, relativa a una instal·lació de campament de turisme (expedient YGR 2831/0196), al terme municipal de Sant Jordi, ubicada al polígon 11, parcel·les 78 i 79.  
De conformitat amb el que disposa l'article 206.4.a de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, una vegada admesa a tràmit la sol·licitud, s'obri la informació pública durant el termini de 20 dies hàbils, comptadors a partir de l'endemà de la publicació del present anunci en el Diari Oficial de la Comunitat Valenciana, en el qual els interessats poden consultar l'expedient de declaració d'interés comunitari, l'estudi d'integració paisatgística i formular-hi per escrit les observacions que estimen pertinents, a les oficines del Servei Territorial d'Urbanisme de la Conselleria d'Habitatge, Obres Públiques i Vertebració del Territori, avinguda del Mar, núm. 16, planta primera, de Castelló de la Plana.  
Cosa que es fa pública perquè se'n prenga coneixement.  
  
Castelló de la Plana, 10 de febrer de 2016. El director general d'Ordenació del Territori, Urbanisme i Paisatge: J. Lluís Ferrando i Calatayud.
Diari Oficial de la Generalitat Valenciana


Sumari del DOGV 7696, del 13-01-2016 (2016/49)

Notificació de la sentència dictada en el judici verbal número 1473/2014.
-------------------------------------------------------------------------

### Dades del document

Número de DOGV
:   7696

Data del DOGV
:   13-01-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/49


Organisme emissor
:   Jutjat de Primera Instància Número 2 de Dénia

Tipus de document
:   Edicte

Notificació de la sentència dictada en el judici verbal número 1473/2014. [2016/49]  
De: José Sala Llopis.  
Procuradora: Elia Sanvalero Armengol.  
Contra: Ángel Felipe González Jiménez i María Carmen López García.  
  
Alejandro Martínez García, secretari judicial del Jutjat d'Instància número 2 de Dénia, fa saber que en aquest tribunal es tramita judici verbal, a instàncies de José Sala Llopis contra Ángel Felipe González Jiménez i María Carmen López García, en el qual s'ha dictat la resolució que, literalment, és com segueix:  
  
«Dispositiva  
1. Estime íntegrament la demanda interposada per José Sala Llopis.  
2. Condemne Ángel Felipe González Jiménez i María Carmen López García a deixar immediatament la plaça de garatge i habitatge que es descriuen en l'escrit de demanda lliures, vacus i a total disposició de la part actora amb l'advertència que, en qualsevol altre cas, se'n procedirà al llançament a fi de lliurar-li la possessió al demandant.  
3. Impose a la part demandada el pagament de les costes processals.  
Aquesta és la sentència que pronuncie, mane i firme.  
Notifiqueu aquesta resolució a les parts que hi han comparegut, amb la indicació que no és ferma, ja que, en contra, s'hi pot interposar un recurs d'apel·lació.»  
  
I atés que Ángel Felipe González Jiménez i María Carmen López García es troben en parador ignorat, perquè valga de notificació de forma deguda, estenc i firme aquest edicte.  
  
Dénia, 29 de desembre de 2015.- El secretari judicial: Alejandro Martínez García.
Diari Oficial de la Generalitat Valenciana


Sumari del DOGV 7815, del 27-06-2016 (2016/4368)

Notificació de la sentència dictada en el procediment ordinari número 1023/2014.
--------------------------------------------------------------------------------

### Dades del document

Número de DOGV
:   7815

Data del DOGV
:   27-06-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/4368


Organisme emissor
:   Jutjat de Primera Instància i Instrucció Número 3 de Llíria

Tipus de document
:   Edicte

Notificació de la sentència dictada en el procediment ordinari número 1023/2014. [2016/4368]  
Amparo Prieto Trenco, lletrada de l'Administració de Justícia del Jutjat de Primera Instància i Instrucció número 3 de Llíria i partit judicial, faig saber que en aquest jutjat a càrrec meu se segueixen actuacions de procediment ordinari número 1023/2014 a instàncies de José Ramón Calatayud Vilar, representat per José Joaquín Alario Mont, contra María del Carmen Climent Fernández, en què s'ha dictat la sentència que té la part dispositiva que, literalment, és com segueix:  
  
«Dispositiva  
Estime la demanda interposada pel procurador José Joaquín Alario Mont, en nom i representació de José Calatayud Vilar, i condemne la part demandada, María del Carmen Climent Fernández, a abonar a la part actora la quantitat de 13.733,29 euros, més els interessos legals corresponents que, respecte de les quotes reclamades i pagades abans de la presentació de la demanda, es calcularan des de la data d'interposició de la demanda, incrementades en dos punts des de la data de la sentència, i, respecte de les quotes abonades després de la presentació de la demanda i durant el curs del procediment (des de setembre de 2014 fins a setembre de 2015) es calcularan des de les dates dels seus respectius venciments, incrementades en dos punts des de la data de la sentència.  
  
Notifiqueu aquesta resolució a les parts i feu-los saber que, en contra, s'hi pot interposar un recurs d'apel·lació, que, si és el cas, s'haurà d'interposar davant d'aquest jutjat dins dels 20 dies següents al que es notifique aquesta resolució.  
Porteu-ne l'original al llibre de sentències.  
Així ho pronuncia, mana i firma Marta Marzal Escrivá, magistrada jutgessa del Jutjat de Primera Instància i Instrucció número 3 de Llíria.»  
  
  
I atés que la demandada, María del Carmen Climent Fernández, es troba en parador desconegut, expedisc aquest edicte a fi que li valga de notificació de forma deguda.  
  
Llíria, 10 de juny de 2016.- La lletrada de l'Administració de Justícia: Amparo Prieto Trenco.
Diari Oficial de la Generalitat Valenciana


Sumari del DOGV 7705, del 26-01-2016 (2016/402)

Correcció d'errades de la informació pública de l'acord d'iniciació del procediment de delimitació parcial de la forest d'utilitat pública de la província d'Alacant núm. 93, denominada Penyes del Migdia, Cantalar, Plantaets i Alt del Quarter, sítia al terme municipal de Xixona i pertanyent al seu ajuntament, en el tram que confronta amb la parcel·la cadastral 22 del polígon 22.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7705

Data del DOGV
:   26-01-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/402


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Correcció d'errades

Correcció d'errades de la informació pública de l'acord d'iniciació del procediment de delimitació parcial de la forest d'utilitat pública de la província d'Alacant núm. 93, denominada Penyes del Migdia, Cantalar, Plantaets i Alt del Quarter, sítia al terme municipal de Xixona i pertanyent al seu ajuntament, en el tram que confronta amb la parcel·la cadastral 22 del polígon 22. [2016/402]  
Advertida una errada en la informació pública de la iniciació del procediment de delimitació parcial de la forest d'utilitat pública de la província d'Alacant núm. 93, denominada Penyes del Migdia, Cantalar, Plantaets i Alt del Quarter, sítia al terme municipal de Xixona i pertanyent al seu ajuntament, en el tram que confronta amb la parcel·la cadastral 53 del polígon 22 en el Diari Oficial de la Comunitat Valenciana número 7668, de 30 de novembre de 2015, es corregeix a continuació:  
  
En el títol de l'esmentada informació pública, on diu:  
Informació pública de la iniciació del procediment de delimitació parcial de la forest d'utilitat pública de la província d'Alacant núm. 93, denominada Penyes del Migdia, Cantalar, Plantaets i Alt del Quarter, sítia al terme municipal de Xixona i pertanyent al seu ajuntament, en el tram que confronta amb la parcel·la cadastral 53 del polígon 22.  
  
  
Ha de dir:  
Informació pública de la iniciació del procediment de delimitació parcial de la forest d'utilitat pública de la província d'Alacant núm. 93, denominada Penyes del Migdia, Cantalar, Plantaets i Alt del Quarter, sítia al terme municipal de Xixona i pertanyent al seu ajuntament, en el tram que confronta amb la parcel·la cadastral 22 del polígon 22.  
  
  
València, 30 de novembre de 2015.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.
Diari Oficial de la Generalitat Valenciana


Sumari del DOGV 7745, del 21-03-2016 (2016/1759)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a un càmping de 2a categoria (expedient DIC 15/0266), al terme municipal de l'Alfàs del Pi, ubicat al polígon 4, parcel·la 145.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7745

Data del DOGV
:   21-03-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/1759


Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Anunci

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a un càmping de 2a categoria (expedient DIC 15/0266), al terme municipal de l'Alfàs del Pi, ubicat al polígon 4, parcel·la 145. [2016/1759]  
S'ha admés a tràmit, d'acord amb el que estableix la Llei 5/2014, de la Generalitat, de 25 de juliol, d'ordenació del territori, urbanisme i paisatge, l'expedient DIC-15/0266, promogut per Benicosa 7 SL, per a un càmping de 2a categoria, ubicat al polígon 4, parcel·la 145, del terme municipal de l'Alfàs del Pi, per mitjà del present edicte se sotmet a informació pública l'expedient, durant el termini de 20 dies hàbils, des de la publicació del present, dins del qual pot ser examinat l'esmentat projecte al Servei Territorial d'Urbanisme d'Alacant, siti a l'avinguda d'Aguilera, núm. 1, 5a planta d'aquesta capital.  
  
  
Alacant, 22 de gener de 2016. El director general d'Ordenació del Territori, Urbanisme i Paisatge: J. Lluís Ferrando i Calatayud.
Diari Oficial de la Generalitat Valenciana


Sumari del DOGV 7821, del 05-07-2016 (2016/4676)

Notificació de la sentència dictada en el judici verbal número 1193/2015.
-------------------------------------------------------------------------

### Dades del document

Número de DOGV
:   7821

Data del DOGV
:   05-07-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/4676


Organisme emissor
:   Jutjat de Primera Instància Número 11 de València

Tipus de document
:   Edicte

Notificació de la sentència dictada en el judici verbal número 1193/2015. [2016/4676]  
Judici verbal (250.2) número 001193/2015  
De: Empresa Mixta Valenciana de Aguas, SA, EMIVASA.  
Procuradora: M.ª Gloria Benlloch Soriano.  
Contra: Carlos Enrique Burela Moreno.  
En aquest procediment verbal, seguit a instàncies d'Empresa Mixta Valenciana de Aguas, SA, EMIVASA, contra Carlos Enrique Burela Moreno, s'ha dictat la sentència que, literalment, diu així:  
  
«Sentència número 64/2016  
València, 17 de febrer 2016  
Jutgessa: Isabel Tena Franco.  
Procediment: judici verbal número 1193/2015.  
Demandant: Empresa Mixta Valenciana de Aguas, SA.  
Procuradora: Gloria Benlloch Soriano.  
Lletrat: José Morata Aldea.  
Demandat: Carlos Enrique Burela Moreno, rebel.  
Objecte del judici: resolució de contracte i reclamació d'una quantitat.  
Dispositiva  
Estime la demanda presentada per EMIVASA contra Carlos Enrique Burela Moreno i condemne Carlos Enrique Burela Moreno a pagar a l'actora la suma de 558,48 euros i interessos en concepte de subministrament efectuat i no satisfet.  
Respecte de les costes, pertoca imposar-les a la part demandada.  
Comuniqueu aquesta resolució a les parts i feu-los saber que, en contra, no s'hi pot interposar recurs d'apel·lació.  
Així ho pronuncie, mane i firme.»  
  
I atés que el demandat, Carlos Enrique Burela Moreno, es troba en parador desconegut, expedisc aquest edicte a fi que li valga de notificació de forma deguda.  
  
València, 20 d'abril de 2016.- El lletrat de l'Administració de Justícia: José Ramón González Ordóñez.
Diari Oficial de la Generalitat Valenciana


Sumari del DOGV 7709, del 01-02-2016 (2016/543)

CORRECCIÓ d'errades de la Resolució de 23 de desembre de 2015, del secretari autonòmic de l'Agència Valenciana del Turisme, sobre delegació d'atribucions en el subdirector general de Turisme i en els caps dels serveis territorials de Turisme.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7709

Data del DOGV
:   01-02-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/543


Data del document
:   25-01-2016

Organisme emissor
:   Presidència de la Generalitat

Tipus de document
:   Correcció d'errades

Correcció d'errades

CORRECCIÓ d'errades de la Resolució de 23 de desembre de 2015, del secretari autonòmic de l'Agència Valenciana del Turisme, sobre delegació d'atribucions en el subdirector general de Turisme i en els caps dels serveis territorials de Turisme. [2016/543]  
Advertida una errada en la Resolució de 23 de desembre de 2015, del secretari autonòmic de l'Agència Valenciana del Turisme, sobre delegació d'atribucions en el subdirector general de Turisme i en els caps dels serveis territorials de Turisme, publicada en el Diari Oficial de la Comunitat Valenciana número 7699, de 18.01.2016, es realitza la correcció següent:  
  
On diu:  
«Primer  
Delegar en el subdirector general de Turisme, la facultat d'autoritzar les comissions de servei amb dret a indemnització del personal de la Direcció General de Turisme i dels caps dels servicis territorials de Turisme»;  
  
Ha de dir:  
«Primer  
Delegar en el subdirector general de Turisme la facultat d'autoritzar les comissions de servei amb dret a indemnització del personal de la Direcció General de Turisme i dels caps dels serveis territorials de Turisme, així com la verificació de la seua realització d'acord amb la normativa vigent».  
  
València, 25 de gener de 2016.- El secretari autonòmic de l'Agència Valenciana del Turisme: Francesc Colomer Sánchez.
Diari Oficial de la Generalitat Valenciana


Sumari del DOGV 7937, del 15-12-2016 (2016/9121)

Notificació de la sentència dictada en el judici verbal número 2536/2010.
-------------------------------------------------------------------------

### Dades del document

Número de DOGV
:   7937

Data del DOGV
:   15-12-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/9121


Organisme emissor
:   Jutjat de Primera Instància Número 2 de Torrevieja

Tipus de document
:   Edicte

Notificació de la sentència dictada en el judici verbal número 2536/2010. [2016/9121]  
Assumpte civil 002536/2010  
Judici verbal (250.2) número 002536/2010  
Part demandant: Comunitat de Propietaris Miramar IV.  
Parts demandades: Josef Erdelyi i Andrea Ilona Toth.  
Sobre: verbals de propietat horitzontal.  
  
En el judici a què es fa referència, seguit en aquest jutjat, s'ha dictat sentència de data 7 de febrer de 2013, en què s'ha disposat notificar a Josef Erdelyi i Andrea Ilona Toth i, atés que han resultat negatives les gestions realitzades per a conéixer el domicili o la residència habituals de la part demandada, se li fa saber que el text íntegre de la resolució es troba a disposició seua a la secretaria d'aquest jutjat i que, contra aquesta resolució, no s'hi pot interposar recurs.  
I a fi que valga de notificació de forma deguda a Josef Erdelyi i Andrea Ilona Toth, expedisc aquest edicte. Torrevieja, 22 de juliol de 2016.  
De conformitat amb el que disposa la Llei orgànica 15/1999, de 13 de desembre, de protecció de dades de caràcter personal, i la resta de legislació vigent en la matèria, les dades contingudes en aquesta comunicació tenen caràcter confidencial i no n'és permesa la transmissió o comunicació pública a través de qualsevol mitjà o procediment, i s'han de tractar exclusivament per a les finalitats pròpies de l'Administració de justícia.  
El contingut de l'edicte s'ajusta al que disposa la Instrucció número 6/2012, de la Secretaria de l'Administració de Justícia.  
L'estenc jo, la secretària judicial, per a fer constar que aquest edicte s'ha fixat en el dia de hui al tauler d'anuncis. En done fe.  
  
  
Torrevieja, 22 de juliol de 2016.- La secretària judicial: Fabiola Alonso Velázquez.
Diari Oficial de la Generalitat Valenciana


Sumari del DOGV 7852, del 17-08-2016 (2016/5769)

Notificació de la sentència dictada en el procediment de divorci contenciós número 21/2015.
-------------------------------------------------------------------------------------------

### Dades del document

Número de DOGV
:   7852

Data del DOGV
:   17-08-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/5769


Organisme emissor
:   Jutjat de Primera Instància i Instrucció Número 4 de Moncada

Tipus de document
:   Edicte

Notificació de la sentència dictada en el procediment de divorci contenciós número 21/2015. [2016/5769]  
Divorci contenciós 000021/2015  
Demandant: Miguel Obdulio Pérez Castillo.  
Procuradora: María Rosa Calvo Barber.  
Demandat: ministeri fiscal i Irene Aleixandre Temina.  
Procurador/a: -   
  
Laura Deltoro Barrero, lletrada de l'Administració de Justícia del Jutjat de Primera Instància i Instrucció número 4 de Moncada, mitjançant aquest edicte i en compliment de la Instrucció 6/2012, de la Secretaria General de Justícia, faig saber que en aquest Jutjat de Primera Instància i Instrucció número 4 de Moncada s'ha seguit el divorci contenciós número 000021/2015.  
Han sigut parts interessades en aquest procediment Miguel Obdulio Pérez Castillo i Irene Aleixandre Temina, i en data 6 de maig de 2015 s'ha dictat la Sentència número 73/2015.  
En contra, s'hi pot interposar un recurs d'apel·lació, que s'interposarà davant d'aquest jutjat en el termini de 20 dies comptats des de l'endemà de la notificació.  
Es fa saber que l'esmentada resolució literal es troba al jutjat a disposició seua i que aquest edicte val de notificació de forma deguda. En done fe.  
  
Moncada, 13 de juliol de 2016.- La lletrada de l'Administració de Justícia: Laura Deltoro Barrero.
Diari Oficial de la Generalitat Valenciana


Sumari del DOGV 7868, del 08-09-2016 (2016/6900)

RESOLUCIÓ de 5 de setembre de 2016, de la consellera d'Agricultura, Medi Ambient, Canvi Climàtic i Desenvolupament Rural, per la qual nomena Enrique Pastor López com a personal eventual.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7868

Data del DOGV
:   08-09-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/6900


Data del document
:   05-09-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

RESOLUCIÓ de 5 de setembre de 2016, de la consellera d'Agricultura, Medi Ambient, Canvi Climàtic i Desenvolupament Rural, per la qual nomena Enrique Pastor López com a personal eventual. [2016/6900]  
De conformitat amb allò que disposa l'article 19 de la Llei 10/2010, de 9 de juliol, d'ordenació i gestió de la funció pública valenciana, així com el que estableix el Decret 185/2015, de 16 d'octubre, del Consell, pel qual es regula el personal i els llocs de naturalesa eventual de l'Administració de la Generalitat, resolc:  
Nomenar el personal eventual següent adscrit a la Conselleria d'Agricultura, Medi Ambient, Canvi Climàtic i Desenvolupament Rural:  
Enrique Pastor López, assessor d'assumptes generals de membres del Consell, amb unes retribucions corresponents a assessor d'Assumptes Generals de membres del Consell, categoria C2.  
Aquest nomenament tindrà efecte des del 6 de setembre de 2016.  
  
  
València, 5 de setembre de 2016.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.